সুকন্যা (অভিনেত্রী)
সুকন্যা হলেন একজন ভারতীয় অভিনেত্রী, ভারতনাট্যম নৃত্যশিল্পী, নেপথ্য সঙ্গীতশিল্পী, সুরকার ও কণ্ঠাভিনেত্রী। তিনি তামিল, মালয়ালম, কন্নড় ও তেলুগু চলচ্চিত্রে অভিনয় করে থাকেন। তিনি ১৯৯১ থেকে ১৯৯৭ সাল পর্যন্ত দক্ষিণ ভারতীয় চলচ্চিত্রের অন্যতম প্রধান অভিনেত্রী ছিলেন। তিনি চিন্না গোউন্ডার (১৯৯২) চলচ্চিত্রে অভিনয় করে শ্রেষ্ঠ অভিনেত্রী বিভাগে তামিলনাড়ু রাজ্য চলচ্চিত্র পুরস্কার এবং ইন্নাথে চিন্তা বিশ্বম (২০০৮) চলচ্চিত্রে অভিনয় করে শ্রেষ্ঠ মালয়ালম পার্শ্ব অভিনেত্রী বিভাগে ফিল্মফেয়ার পুরস্কার দক্ষিণ অর্জন করেছেন। তিনি দুটি বৈষ্ণব ভক্তিমূলক গানের অ্যালবাম - আজাগু ও তিরুপতি তিরুকুডাই তিরুবিজা প্রকাশ করেছেন।